বাংলাদেশের বিপক্ষে পাকিস্তানের প্রাথমিক টেস্ট দল ঘোষণা | 864787 | কালের কণ্ঠ | kalerkantho
২০ জানুয়ারি, ২০২০ ১৪:৪৪ | পড়া যাবে ২ মিনিটে
এখনো টি-টোয়েন্টি সিরিজ খেলতে পাকিস্তান যায়নি টিম বাংলাদেশ। তবে টি-টোয়েন্টি সিরিজ শুরু হওয়ার আগেই টেস্ট সিরিজের জন্য ১৯ সদস্যের প্রাথমিক দলও ঘোষণা করল পাকিস্তান ক্রিকেট বোর্ড।
জানা গেছে, বিশ্ব টেস্ট চ্যাম্পিয়নশিপের অংশ হিসেবে পাকিস্তানে আগামী মাসে প্রথম টেস্ট ও এপ্রিলে দ্বিতীয় টেস্ট খেলতে যাবে বাংলাদেশ। আর এই টেস্ট সিরিজকে সামনে রেখে আজ সোমবার প্রাথমিক দল ঘোষণা করে দেশটির ক্রিকেট বোর্ড।
আরো জানা গেছে, আজ থেকে লাহোরে ১৯ সদস্যকে নিয়ে অনুশীলন ক্যাম্প শুরু করছে কোচিং স্টাফরা।
এদিকে প্রাথমিক দলে ডাক পেয়েছেন সর্বশেষ শ্রীলঙ্কা সফরে না থাকা ফাহিম আশরাফ, মুসা খান আর নতুন মুখ বিলাল আসিফ। যিনি পাকিস্তানের ঘরোয়া কোয়াদই আজম ট্রফিতে দ্বিতীয় সেরা বোলার ছিলেন।
পাকিস্তানের প্রাথমিক টেস্ট দল